خورداد قیامی هئچ زامان اونودولمایاجاق…!
١٣٨۵- جی ایل خورداد قیامی هئچ زامان اونودولماییب و اونودولمایاجاق!
حق یولوندا و اهانت، تحقیر، توهین و ظولمه قارشی قیام ائدیب شهید اولانلاریمیزین روحو هر زامان بیزلری بو بئش گونلوک دونیادا اینسان کیمی یاشاماغا چاغیریر!
خورداد قیامی گونلریندن اون یئددی ایل کئچمهسینه رغما، پنجشنبه خوردادین دؤردونجو گونو (١٣٨۵) خیاو (مشکینشهر) شهرینده قیام زامانی، گۆل پارچاسی و آی کیمی پاریلدایان گؤزل و رعنا جاوانیمیز «جلیل عابدی»نین شهید اولدوغو دقیقه و صحنهسینی بیر دوست منه تئلفونلا خبر وئرنده دونیا باشیما ییخیلمیشدی…!
شهیدیمیزین باشیندان گولله ایله وورولدوغونو دئمیشدیلر!
آخ…!
تحقیر و توهینه اعتراضین جاوابی گولله اولمالیدیرمی؟!
آجی خبرلر باشقا شهرلردن گلیردی، اورمیه و سولدوزدان داها چوخ شهید خبرلری گلمیشدی….!
تبریز، اورمیه، زنجان، اردبیل، سولدوز، خیاو، قوشاچای، موغان، میانا، ماراغا و آذربایجانین کیچیک شهرلری بئله آیاغا قالخمیشدیلار.
تهران تورکلریده خوردادین یئددینجی گونو بو راسیستی و ضد بشری اعتراضا قاتیلدیلار، آمما بو گونلر، اینسان حاقلاریندان دانیشان فارس دیللی باصطلاح روشنفکرلردن او زامان، بیر کلمه اولسون بئله «ایران» قزئتهسینین تورکلره ائتدیگی توهینینه اعتراض ائدیب و آذربایجان قیامیندان سؤزده بئله حمایه ائدن اولمادی..!.
آذربایجان و گئنللیکله ایران تورکلری، اؤزلری اؤز حقلریندان دفاع ائتمهلیدیرلر، اؤزلرینی فارس آیدینلاری خطاب ائدنلرین چوخو مع الاسف پان فارسیسم،راسیسم و گئریلیک رؤیالاریندا یاشاییرلار و اونلاردان تورکلره و غیر فارس ملیتلره یاردیم گؤزلهمک یئرسیزدیر!…
١٣٨۵-جی ایل، خورداد قیامی هئچ زامان اونودولماییب و اونودولمایاجاق.
حسن راشدی
اهداف گروه خبری آذتورک خبرلری:
سایت آذتورک خبرلری بطور روزانه و فعال اخبار و مطالب مربوط به حقوقبشر، آذربایجان، جهان تورک، مقالات و غیره…
با اینکه تورکها خدمات بی پایانی به ایران کردهاند. اما رژیمهای مذکور ملت تورک را به دلیل خواستههای مشروعشان بارها سرکوب کردهاند و این سرکوب ها همچنان ادامه دارد.
سایت آذتورک خبرلری صدای فعالین مدنی و حقوق بشری و مدافعان آزادی و دموکراسی ملت تورک و پاسخی به تبعیضها و سرکوبها علیه آذربایجان است.
سرزمین آذربایجان متعلق به ملت آذربایجان است و سرنوشت آذربایجان را ملت آذربایجان تعیین خواهد کرد. حق تعیین سرنوشت از ارکان اساسی ملتهاست و آذربایجان هم از این قاعده مستثنی نیست.
از شما خواهشمندیم، سایت ما را به دوستان و آشنایان خود معرفی کنید و با ارسال فیلم و خبر ما را یاری نمایید.
azb_Arab azb_Arab azb_Arab azb_Arab azb_Arab pes_Arab pes_Arab azb_Arab azb_Arab azb_Arab azb_Arab azb_Arab pbt_Arab azb_Arab pes_Arab pes_Arab pes_Arab pes_Arab pes_Arab